OpenLLM-France/wikimedia huggingface dataset:
# Paleoparadoxia

Paleoparadoxia és un gènere extint de grans mamífers de l'ordre Perissodactyla. Eren herbívors marins que van habitar la costa nord de l'oceà Pacífic durant el període Miocè (fa 10-20 milions d'anys). La seva distribució fou dels mars del Japó fins a Alaska pel nord, i cap al sud fins a la Baixa Califòrnia (Mèxic).
# Charles Münch

Charles Münch (francès: Charles Munch) (Estrasburg, 26 de setembre de 1891 - Richmond, 6 de novembre de 1968) fou un director d'orquestra i violinista francès-alemany, reconegut mundialment per haver dirigit magistrals interpretacions dels clàssics del Romanticisme, especialment durant la seva etapa al capdavant de l'Orquestra Simfònica de Boston.

## Biografia

Münch va néixer a Estrasburg (llavors Alemanya, i actualment França). Era fill d'un organista alsacià i director de cor, Ernst Münch (1859-1928). El seu germà gran, Fritz, era mestre de cor i professor de música. Charles va estudiar violí al Conservatori d'Estrasburg i amb Lucien Capet a París. Durant la Primera Guerra Mundial (1914), s'allistà en l'exèrcit alemany com a sergent d'artilleria. Va ser gasejat a Peronne i va ser ferit a Verdun. Amb el final de la guerra (1918), retorna a Alsàcia-Lorena (1919) i es nacionalitza com a ciutadà francès, canviant el seu cognom a Munch.
Va començar la seva carrera com a violinista, entre 1926 i 1933, liderant l'Orquestra del Gewandhaus de Leipzig sota la direcció de Wilhelm Furtwängler i Bruno Walter. Posteriorment, el 1932, va debutar com a director a París amb l'Orquestra Straram. Entre 1933 i 1940 va estudiar direcció amb Szendrei a París. Ben aviat va ser reconegut com un bon director i així obtingué el càrrec de director de l'Orquestra de la Societat Filharmònica de París des de 1935 a 1938, i el 1936 es convertia en professor a l'Escola Normal de Música (École Normale de Musique), tenint entre els seus alumnes a Pierre Sancan.
El 1938, era nomenat director de música de la Societat de Concerts del Conservatori de París, càrrec que mantingué durant els anys de l'ocupació alemanya en la Segona Guerra Mundial. Es va negar a col·laborar amb els nazis, i donà suport a la Resistència, sent-li atorgada la Legió d'Honor (Légion d'honneur) el 1945.

## Etapa americana

El desembre de 1946 és convidat per dirigir l'Orquestra Simfònica de Boston. Poc després realitza una gira per Estats Units amb l'Orquestra Nacional de la Radio Francesa. Finalment és nomenat director titular d'Orquestra Simfònica de Boston, càrrec que va mantenir entre 1949 i 1962, realitzant diverses gires internacionals amb ella.
Es va especialitzar en el Romanticisme i és mundialment reconegut com la màxima autoritat quan es tracta d'interpretar les obres de Berlioz. La seva extensa discografia, fins i tot no publicada íntegrament, s'estén especialment en la seva etapa en l'Orquestra Simfònica de Boston. En el segell discogràfic RCA va coincidir amb diversos enginyers de so que, com Lewis Layton, van ser verdaders pioners en les modernes tècniques d'enregistrament estereofòniques. Entre els seus millors enregistraments destaquen la suite de ballet Daphnis et Chloé de Ravel enregistrada el 1961 i, molt especialment, la Simfonia Fantàstica de Berlioz del 1962, ambdues al capdavant de l'Orquestra Simfònica de Boston.
El 1967 va fundar l'Orquestra de París. Va morir a Richmond, Virgínia (Estats Units), el 6 de novembre de 1968 quan es trobava de gira amb aquesta l'orquestra.

## Enllaços externs

* Biografies. Charles Munch (Münch) (Conductor)
# Pere Badia i Ribalta

Pere Badia i Ribalta (Balaguer - Madrid maig de 1935) fou un compositor i músic català.
Badia, des de ven petit, amb 8 anys, va tenir com a primer mestre a Tomàs Torres mestre de capella del Santuari del Sant Crist de Balaguer. Anys més tard, amb 21 anys, marxa a Lleida en el que passarà part de la seva vida treballant i on dirigirà l'orfeó "La Paloma". El març de 1898 ja es trobava a Madrid dirigint la Sociedad Coral del Círculo católico del Sagrado Corazón de Jesús, ciutat on restarà fins a la seva defunció. El Boletín musical (Madrid) de 25 de gener de 1898 ens dona notícia del casament amb Rosa Pey a la La Pobla de Segur. En el moment de la seva defunció estava casat amb l'actriu Amàlia Anchorena.
Hi ha una manca important de dades biogràfiques sobre el compositor. El 24 de març de 1916 es va estrenar la seva obra El gallo de oro, composta juntament amb López de Sá i Moya, al Teatro Apolo de Madrid, la qual no va rebre un gran èxit.

## Obres

Malgrat la manca d'informació sobre la seva vida, tenim documentada gran part de la seva obra, destacar entre d'altres:
* Música Escènica:
** Holmes y Rafles (1908)
** La garra de Holmes (1908)
** La golfa (1908)
** La ruada (1909)
** Sol y alegría (1909)
** La hermana Piedad (1910)
** Eche usted señoras (1910)
** El fantasma (1910)
** Benítez Cobrador (1910)
* Cançons:
** Mi serrano (1906)
** La vendedora de moras (1911)
** Mi gitanillo (1912)
** La vaquerita (1913)
** Caminito de la fuente (1914)
** El ermitaño (1914)
** La gaucha, col·lecció de cuplets
** La paisega
** Trova
* Peces per a piano:
** Gavota
** Minueto

## Referències

* 1 2 «El maestro Badia». La Libertad: La Libertad - Año XVII Número 4708, 04-05-1935, pàg. 5.
* 1 2 ENCINA CORTIZO, M. «Badía Ribalta, Pedro». Diccionario de la música Española e Hispanoamericana. Madrid: SGAE, 1999-2002 (Vol. 2, p. 36–37).
* 1 2 «Pedro Badía». La Correspondencia de España. 1/7/1920, n.º 22.756, 01-07-1920, pàg. 12.
* ↑ «Nuestros grabados». Boletín musical (Madrid). 10/3/1898, 10-03-1898, pàg. 8.
* ↑ Boletín musical (Madrid). 25/1/1898, 25-01-1898, pàg. 12.
* ↑ Chispero. (Madrid, 1953). El Teatro Apolo. Historial, anecdotario y estampas madrileñas de su tiempo. Prensa Castellana.
# Miftengris

Miftengris scutumatus és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Miftengris. És un endemisme de Rússia, concretament de l'illa de Sajalin.
Fou descrit per primera vegada per K. Y. Eskov l'any 1993

## Referències

* ↑ Platnick, 2011: The world spider catalog 12.0 (American Museum of Natural History).
* ↑ «Gen. Miftengris Eskov, 1993». . Natural History Museum Bern, 2019. DOI: 10.24436/2.
* ↑ Eskov, K. Y. «Several new linyphiid spider genera (Araneida Linyphiidae) from the Russian Far East». Arthropoda Selecta, vol. 2, 3, 1993, pàg. 43–60.

## Enllaços externs

* a ION (anglès)
* Nomenclator Zoologicus (anglès)
# GJ 1061

GJ 1061 (Gliese-Jahreiss 1061) és una petita estrella nana vermella situada a aproximadament 12,08 anys llums del sistema solar. La distància a aquesta estrella només va poder ser acuradament determinada fins al 1997, i ara està llistada entre les 25 estrelles més properes al Sol. Tot i que és una estrela relativament propera, i la més propera de la constel·lació del Rellotge, és mass tènue per ser vista a ull nu. Té una massa estimada de l'11,3% la del Sol i només un 0,1% de la seva llum.

## Referències

* ↑ Edgardo Costa «The Solar Neighborhood. XVII. Parallax Results from the CTIOPI 0.9 m Program: 20 New Members of the RECONS 10 Parsec Sample» (en anglès). Astronomical Journal, 6, 1-2006, pàg. 2360–2371. DOI: 10.1086/508233.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 3 Stefan Dreizler «RedDots: a temperate 1.5 Earth-mass planet candidate in a compact multiterrestrial planet system around GJ 1061». Monthly Notices of the Royal Astronomical Society, 1, 29-01-2020, pàg. 536-550. DOI: 10.1093/MNRAS/STAA248.
* ↑ Todd J. Henry «The solar neighborhood. XXXI. Discovery of an unusual red+white dwarf binary at ~25 pc via astrometry and UV imaging» (en anglès). Astronomical Journal, 1, 12-12-2013, pàg. 21. DOI: 10.1088/0004-6256/147/1/21.
* 1 2 3 «The correlation between photometric variability and radial velocity jitter. Based on TESS and HARPS observations». Astronomy and Astrophysics, 7-2020, pàg. 20. DOI: 10.1051/0004-6361/202038035.
* ↑ «A photometric and spectroscopic survey of large proper-motion stars». Publications of the Astronomical Society of the Pacific, 1974, pàg. 742–766. DOI: 10.1086/129670.

## Vegeu també

* Llista d'estels més propers

## Enllaços externs

* SolStation.com: GJ 1061
# Tetrao

Tetrao és un gènere d'ocells de la subfamília dels tetraonins (Tetraoninae), dins la família dels fasiànids (Phasianidae) que habita als boscos de coníferes d'Euràsia.

## Taxonomia

S'han descrit dues espècies dins aquest gènere:
* Gall fer comú (Tetrao urogallus).
* Gall fer becnegre (Tetrao parvirostris).
En la classificació de Clements 6a edició (inc. revisions del 2009), les dues espècies del gènere Lyrurus, són incloses a Tetrao.

## Referències

* ↑ Classificació dels gal·liformes a ZOONOMEN Rev. 14-07-2010 (anglès)
# Ingegärd Fredin

Ingegärd Fredin (Bromma, 27 d'octubre de 1930 - 18 de juny de 2020) fou una nedadora sueca, especialista en estil lliure, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà tres proves del programa de natació. Fou cinquena en els 100 metres lliures, mentre en els 4×100 metres lliures fou desqualificada en la final i en els 100 metres esquena quedà eliminada en sèries. Quatre anys més tard, als Jocs de Hèlsinki, tornà a disputar tres proves del programa de natació. Fou sisena en els 4×100 metres lliures, mentre en les altres dues proves quedà eliminada en sèries.
En el seu palmarès destaca una medalla de bronze en els 4×100 metres lliures del Campionat d'Europa de natació de 1950. En aquesta prova formà equip amb Marianne Lundqvist, Gisela Tidholm i Elisabeth Ahlgren. També guanyà onze campionats nacionals: cinc en els 100 metres lliures, de 1945 a 1949; un en 400 metres lliures el 1952 i cinc en els 100 metres esquena, de 1947 a 1950 i el 1952.

## Referències

* ↑ Ingegärd Fredin a Sports Reference (arxivat)
* ↑ European Swimming Championships (Women). gbrathletics.com
* ↑ «Ingegärd Fredin - Sveriges Olympiska Kommitté» (en suec). [Consulta: 6 octubre 2020].
# Cirrèstica

La Cirrèstica (en grec antic: Κυρρηστική, llatí: Cyrrhestica) era un districte de Síria, que va rebre aquest nom durant el domini macedoni. Es trobava entre la plana d'Antioquia de l'Orontes i l'Eufrates, i tenia a l'oest les muntanyes de l'Amanos i Commagena; cap al sud arribava fins al desert. Era un districte fèrtil i ben regat i densament poblat, especialment a la vora de l'Eufrates, segons diu Estrabó.
En aquest districte, el general romà Publi Ventidi Bas va derrotar el rei part Pacoros a la batalla del Mont Gindarus, i va venjar així Cras i l'exèrcit romà derrotat a Carres. Sota Constantí el Gran, el districte va quedar unit amb Commagena per formar la província Eufratesa.
Les ciutats principals de Cirrèstica van ser Cirros, Hieràpolis, Zeugma, Europos, Birta, Berea i Batnes.

## Referències

* ↑ Smit, William (ed.). «Cyrrhestica». Dictionary of Greek and Roman Geography (1854). [Consulta: 10 gener 2021].
# Lyrurus

Lyrurus és un gènere d'ocells de la subfamília dels tetraonins (Tetraoninae), dins la família dels fasiànids (Phasinidae) que habita en zones boscoses d'Euràsia.

## Llista d'espècies

S'han descrit dues espècies dins aquest gènere:
* Gall de cua forcada (Lyrurus tetrix).
* Gall del Caucas (Lyrurus mlokosiewiczi).
En la classificació de Clements 6a edició (inc. revisions del 2009), les dues espècies del gènere Lyrurus, són incloses a Tetrao.

## Referències

* ↑ El gènere Lyrurus a TAXONOMICON Rev. 15-07-2010 (anglès)
# Cal Torrents (Avinyonet del Penedès)

Cal Torrents és un edifici del municipi d'Avinyonet del Penedès (Alt Penedès) protegit com a bé cultural d'interès local.

## Descripció

És una casa entre mitgeres amb planta en forma de L, i coberta de teula àrab a dues aigües, composta de planta baixa i pis. Destaca un gran portal d'arc de mig punt adovellat, amb carreus grans i allargats, ben tallats i regulars. A les cases de la vora, també entre mitgeres, en resten d'altres, de portals. No són, però, de la mateixa categoria i de qualitat. Són arcs de mig punt més petits, tapats amb pintura i arrebossats, llindats motllurats o rebaixats.

## Referències

* ↑ «Cal Torrents». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Marianne Lundqvist

Marianne Lundqvist (suec: Marianne Lundquist) (Estocolm, 24 de juliol de 1931 - Estocolm, 10 d'abril de 2020), de casada Grane, fou una nedadora sueca, especialista en estil lliure, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà dues proves del programa de natació. Fou desqualificada en la final dels 4×100 metres lliures, mentre en els 100 metres lliuresquedà eliminada en sèries. Quatre anys més tard, als Jocs de Hèlsinki, va disputar tres proves del programa de natació. Fou sisena en els 4×100 metres lliures, mentre en les altres dues proves quedà eliminada en sèries.
En el seu palmarès destaca una medalla de bronze en els 4×100 metres lliures del Campionat d'Europa de natació de 1950. En aquesta prova formà equip amb Ingegard Fredin, Gisela Tidholm i Elisabeth Ahlgren. També guanyà tretze campionats nacionals: cinc en els 100 metres lliures, de 1950 a 1954, dos en els 400 metres lliures, el 1951 i 1953, un en els 50 metres lliures i cinc en els 4x100 metres lliures.

## Referències

* ↑ «Marianne och Kjell dog i corona på äldreboende» (en suec). [Consulta: 28 abril 2020].
* ↑ Marianne Lundqvist a Sports Reference (arxivat)
* ↑ European Swimming Championships (Women). gbrathletics.com
* ↑ «Marianne Grane - Sveriges Olympiska Kommitté» (en suec). Arxivat de l'original el 2020-08-08. [Consulta: 6 octubre 2020].
# Transleitània

Transleitània, també conegudes com Terres de la Corona de Sant Esteve, fou el nom de l'estat dual dins l'Imperi Austrohongarès que corresponia als territoris més enllà del riu Leitha (per contraposició a Cisleitània, que eren els territoris abans del riu Leitha). Aquest nom va sorgir de l'acord constitucional de 1867, que establia un imperi dual, amb dos estats sota el mateix emperador, i cada estat amb els regnes i províncies corresponents. Transleitània fou de majoria hongaresa encara que dins aquest conjunt hi havia altres ètnies (croats, eslovens, italians, rutens i alemanys principalment) i els hongaresos només eren majoritaris al Regne d'Hongria.
Foren part de Transleitània:
* El regne d'Hongria
* El Regne triun (tres en un) de Croàcia (Croàcia, Eslavònia i Dalmàcia, la darrera part de Cisleitània)
* Croàcia
* Província d'Eslavònia
* Província de Fiume
* Província de Rutènia
* Província de Transsilvània
El territori de Bòsnia i Hercegovina fou un territori imperial conjunt.

## Referències

* ↑ «Hungary». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
* ↑ Reinstatement to the Constitution the historical Union between the Kingdom of Hungary and the Kingdom of Croatia; Slavonia, and Dalmatia
* 1 2 Aldásy, Antal. «Hungary». A: Charles Herbermann. Catholic Encyclopedia. Nova York: Robert Appleton Company, 1913.
* ↑ Die Doppelmonarchie: Cisleithanien & Transleithanien

## Vegeu també

* Cisleitània
# Gamma d'Àries

Gamma d'Àries (γ Arietis) és un sistema estel·lar triple, a 204 anys llum de la Terra, dins la constel·lació d'Àries. El component principal rep el nom de Mesarthim, d'origen obscur. Ha estat anomenada "la primera estrella d'Àries" a causa de ser la primera estrella visible més a prop del punt de l'equinocci.
El sistema inclou una estrella binària amb components separats per una distància angular de 7,7 segons d'arc (que es poden separar amb un petit telescopi). Ambdós components són estrelles blanques del tipus A de la seqüència principal i són de la magnitud aparent +4,75 i 4,83. La més brillant és coneguda com a γ² Arietis i la més feble γ¹ Arietis. El període orbital de la binària és major de 5000 anys. Orbitant la binària s'hi pot trobar γ Arietis C, una estrella de la magnitud +9,6 del tipus K localitzada a 221 segons d'arc.
La component més brillant, γ² Arietis, està classificada com a Variable Alpha² Canum Venaticorum i la seva lluentor varia en 0,4 magnituds amb un període de 2,61 dies.

## Referències

* ↑ Richard O. Gray «The early A type stars: refined MK classification, confrontation with Stromgren photometry, and the effects of rotation». The Astrophysical Journal Supplement Series, 12-1987, pàg. 581. DOI: 10.1086/191237.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 11-2007, pàg. 889-896. DOI: 10.1002/ASNA.200710776.
* ↑ HD 11502 - Star in double system (SIMBAD)
# Galloperdix

Galloperdix és un gènere d'ocells de la subfamília dels perdicins (Perdicinae), dins la família dels fasiànids (Phasianidae). Aquestes perdius viuen en diferents hàbitats de la Península indostànica i Sri Lanka.

## Llistat d'espècies

S'han descrit tres espècies dins aquest gènere:
* perdiu d'esperons de Sri Lanka (Galloperdix bicalcarata).
* perdiu d'esperons pigallada (Galloperdix lunulata).
* perdiu d'esperons roja (Galloperdix spadicea).

## Referències

* ↑ Classificació dels gal·liformes segons el IOC Arxivat 2013-10-15 a Wayback Machine. Rev. 18-07-2010 (anglès)
# Amina bint Abdul Halim bin Salem Nasser

Amina bint Abdul Halim bin Salem Nasser (morta el 12 de desembre de 2011) és una dona saudita decapitada per bruixeria. La bruixeria, com insultar l'islam o l'homosexualitat, és punible amb la mort a l'Aràbia Saudita.
Amina bint Abdul Halim bin Salem Nasser va ser arrestada l'any 2009 per la policia política. Acusada d'enganyar a la gent fent-se passar per una curandera, va ser declarada culpable de practicar bruixeria per un tribunal. Els crims que suposadament va cometre mai no es van fer públics, i el tribunal simplement va decidir que representava una amenaça per a l'islam. La seva convicció va ser confirmada per les màximes autoritats del país. L'execució va tenir lloc a la província del nord d'Al Jawf el 12 de desembre de 2011. L'Amina tenia 60 ans, va ser la segona persona executada per bruixeria a l'Aràbia Saudita l'any 2011.

## Referències

* ↑ «Saudische vrouw om hekserij geëxecuteerd» (en neerlandès). nos.nl. [Consulta: 5 gener 2021].
* ↑ Craig, Mary W. Borders Witch Hunt : 17th Century Witchcraft Trials in the Scottish Borders (en anglès). Luath Press Limited, 2020-11-06, p. 216. ISBN 978-1-910022-26-9.
* ↑ «Une décapitation pour «sorcellerie» en Arabie saoudite suscite l'indignation» (en francès). www.amnesty.org. [Consulta: 5 gener 2021].
* ↑ «Vrouw in Saoedi-Arabië als heks terechtgesteld» (en neerlandès). De Standaard. [Consulta: 5 gener 2021].
* ↑ «Une « sorcière » décapitée en Arabie saoudite : comment les reconnaître ?» (en francès). L'Obs. [Consulta: 5 gener 2021].
* ↑ «L'ONG Amnesty «choquée» par la décapitation d'une Saoudienne» (en francès). www.20minutes.fr. [Consulta: 5 gener 2021].
* ↑ Sasson, Jean. Princess More Tears to Cry (en anglès). Transworld, 2014-08-28, p. 336. ISBN 978-1-4735-0817-0.
* ↑ Sasson, Jean. Łzy księżniczki. Opowieść o życiu w najbogatszym i najbardziej opresyjnym królestwie świata (en anglès). Otwarte, 2015-08-04. ISBN 978-83-240-3539-7.
* ↑ «Encore une décapitation pour sorcellerie en Arabie saoudite / gsp» (en francès). [Consulta: 5 gener 2021].
* ↑ «Saudi Arabia beheads woman for ‘sorcery’» (en anglès). www.aljazeera.com. [Consulta: 5 gener 2021].
* ↑ «BBC News - Saudi woman executed for 'witchcraft and sorcery'» (en anglès britànic). BBC, 12-12-2011. [Consulta: 5 gener 2021].
# Henri Mouillefarine

Henri Mouillefarine (Montrouge, Alts del Sena, 1 d'agost de 1910 - Clamart, Alts del Sena, 21 de juliol de 1994) va ser un ciclista francès que va prendre part en els Jocs Olímpics de Los Angeles de 1932.
En aquests Jocs va disputar tres proves: la contrarellotge individual, en què quedà catorzè; la contrarellotge per equips, en què quedà cinquè; i la persecució per equips, en què guanyà la medalla de plata, formant equip amb Paul Chocque, Amédée Fournier i René Legrèves.

## Referències

* ↑ «MOUILLEFARINE Henri». [Consulta: 15 novembre 2024].
* ↑ «Olympedia – Henri Mouillefarine». [Consulta: 15 novembre 2024].
# Berta Rodríguez Olate

Berta Antonia Rodríguez Olate (n. 24 de juny de 1971) és una jugadora xilena de tennis de taula. Ha participat en els Jocs Olímpics d'Atlanta 1996, Sydney 2000, Atenes 2004 i Londres 2012, sent la tercera esportista xilena a participar en quatre Jocs Olímpics, juntament amb Gert Weil i Érika Olivera.
En l'activitat nacional va defensar els colors de Colo-Colo, destacant per fi de l'any 1996 en segon lloc el Torneig Top 8.
Ha obtingut medalles en competicions internacionals com els Jocs Sud-americans i Jocs Panamericans. Va planejar retirar-se de l'esport professional a finals de 2012, però va declinar fer-ho.

## Referències

* ↑ «Berta Rodríguez». adochile.cl. [Consulta: 2 juliol 2012].
* ↑ «Berta Rodríguez, un exemple de tenacitat i professionalisme». La Segunda, 08-03-2012. [Consulta: 2 juliol 2012].
* ↑ Revista Institucional "Sempre Campions" N° 3, desembre de 1996, pàgina 27.
* ↑ «Berta Rodríguez: L'esportista top que s'acomiada en uns Jocs Olímpics». EMOL, 28-06-2012. [Consulta: 2 juliol 2012].
# Uria (gènere)

Uria és un gènere d'ocells de la família dels àlcids (Alcidae). Aquests somorgollaires són ocells marins, d'hàbits tant pelàgics com costaners, que crien a penya-segats de les zones septentrionals de l'hemisferi nord, arribant cap al sud, fins al Japó, Califòrnia i les Canàries.

## Llistat d'espècies

Aquest gènere s'ha classificat en dues espècies:
* Somorgollaire comú (Uria aalge).
* Somorgollaire de Brünnich (Uria lomvia).

## Referències

* ↑ El gènere Uria a TAXONOMICON Rev. 23-07-2010